CELEX: 62009TA0464
Language: hu
Date: 2011-05-12 00:00:00
Title: T-464/09. sz. ügy: A Törvényszék 2011. május 12-i ítélete — Bizottság kontra New Acoustic Music és Hildibrandsdottir ( „Választottbírósági kikötés — A »Kultúra 2000« keretprogram keretében kötött, pénzügyi támogatásról szóló szerződés — A »European Music Roadwork« intézkedés végrehajtása — A szerződés végrehajtásának elmaradása — Az előlegként kifizetett összegek egy részének visszatérítése — A kereset részleges elfogadhatatlansága — Mulasztási eljárás — Költségmentesség” )

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/23
            
         A Törvényszék 2011. május 12-i ítélete — Bizottság kontra New Acoustic Music és Hildibrandsdottir
   (T-464/09. sz. ügy) (1)
   
   (Választottbírósági kikötés - A »Kultúra 2000« keretprogram keretében kötött, pénzügyi támogatásról szóló szerződés - A »European Music Roadwork« intézkedés végrehajtása - A szerződés végrehajtásának elmaradása - Az előlegként kifizetett összegek egy részének visszatérítése - A kereset részleges elfogadhatatlansága - Mulasztási eljárás - Költségmentesség)
   2011/C 186/42
   Az eljárás nyelve: angol
   
      Felek
   
   
      Felperes: Európai Bizottság (képviselők: A.-M. Rouchaud-Joët és N. Bambara meghatalmazottak, segítőjük: C. Erkelens ügyvéd)
   
      Alperesek: New Acoustic Music Association (Orpington, Egyesült Királyság) és Anna Hildur Hildibrandsdottir (Orpington, Egyesült Királyság)
   
      Az ügy tárgya
   
   A Bizottságnak az EK 238. cikk értelmében vett választottbizottsági kikötés alapján benyújtott, arra irányuló kérelme, hogy a Törvényszék kötelezze a New Acoustic Music Associationt és A. H. Hildibrandsdottirt a 2003-1895/001-001. sz. szerződés végrehajtása során a „CLT2003/A1/GB-317 — European Music Roadwork” intézkedésnek -a 2000. február 14-i 508/2000/EK európai parlamenti és tanácsi határozattal (HL L 63., 1. o.; magyar nyelvű különkiadás, 16. fejezet, 1. kötet, 97. o.) létrehozott „Kultúra 2000” keretprogram keretében történő — megvalósításért előlegként fizetett összeg egy részének, valamint a késedelmi kamatok Bizottság részére történő visszatérítésére.
   
      Az ítélet rendelkező része
   
   
               1.
            
            
               A kereset elfogadhatatlan annyiban, amennyiben a New Acoustic Music Association ellen irányul.
            
         
               2.
            
            
               A Törvényszék Anna Hildur Hildibrandsdottirt, mint a New Acoustic Music Association partnerségének tagját a 2008. január 14-étől a tartozás teljes kiegyenlítéséig fizetendő, 7,70 %-os éves késedelmi kamattal növelt 31 136,23 eurós összegnek az Európai Bizottság részére történő visszatérítésére kötelezi.
            
         
               3.
            
            
               A Törvényszék Anna Hildur Hildibrandsdottirt kötelezi a költségek viselésére.
            
         
               4.
            
            
               A Törvényszék Anna Hildur Hildibrandsdottir költségmentességre irányuló kérelemét elutasítja.
            
         
      (1)  HL C 51., 2010.2.27.